Lolland-Falsters Stifts-Tidende, 1840-11-17
Stænderinstitutionen, som Frd. af 28de Mai 1831 indførte her i Danmark, var en Gave af afdøde høisalig Kong Frederik den 6te til sit Folk. Her er ikke Stedet til at undersøge hvilke Bevæggrunde, der muligen har ledet den elskede hensovede Monark, kun ville vi uddrage den rimelige Slutning, at han, den store Hob af Raadgivere uagtet, der stod om hans Throne, efter sin Overbeviisning ikke var istand til saaledes som han ønskede, rettelig at føre sit Folk af Oplysningens og en stigende Culturs Vei. Derfra mene vi, hidrører nærmest Provindsialstændernes Jndførelse i Danmark, og sandelig, en stor Opfordring og Grund mere til, for enhver dansk Undersaat, ofte og kjærlig i sit Hjerte at mindes den hensovede Monark. Og ere nu disse Slutninger rigtige, er der Jntet, der med Føie kan siges derimod, hvormeget større Grund have vi da ikke til, paa den rigtigste og bedste Maade at benytte denne i Sandhed kongelige Gave, ikke ved at sende Mænd i Stænderne, der blot opfylde en Plads, men Saadanne, der vide at bygge længere frem paa den Grundvold, der ved Forordningen af 28de Mai 1831 er lagt. Vi vide at Frd. af 15de Mai 1834, der nærmere bestemmer Provindsialstændernes Indretning, tillader vælgerne i et District at vælge en Deputeret udenfor Districtet, hvor han end maatte opholde sig og hvem han end maatte være, naar han blot er i Besiddelse af de Qvalificationer Frd. 4 indeholder. Vi tillade os med Hensyn dertil at gjøre det 16de Valgdistricts Vælgere, blandt hvilke vi Selv er valgberettiget, opmærksomme paa, at Landsoverrets Procurator Balthasar Christensen i Kjøbenhavn, og Bankdirecteur Prof. Bang sammesteds, ere valgbare for de mindre Landeiendomsbesiddere, og at disse Tvende neppe ville undslaae sig for, at imodtage et paa dem rettet Valg. Vi ville ikke vidtløftigen udbrede os over, hvad enhver af disse tvende Herrer, som Deputerede kunne gjælde i Værdie, kun ville vi bemærke, at Begge, foruden deres udbredte juridiske Kundskaber, ogsaa eie meget betydelige Jndsigter i administrativ Henseende, ikke at tale om, hvad Profesfor Bang allerede som Deputeret har virket og udrettet, men at de begge tillige eie og bruge ufrit Hartkorn, belagt med lignende Byrder og Tyngder som hos os, og at de slutteligen ere indviede i alle Grene af vor Landcommunalforfatning. Vi have saaledes opstillet tvende Valgcandidater, og ere overbeviste om, at hvilken af dem man endogsaa maatte vælge, vil den Valgte, naar han imodtager Valget, fuldkommen vise sig værdig til den Tillid, Vælgerne i det 16de District maatte lægge for Dagen ved at stemme paa ham. Lollands Nørre-Herred den 14de November 1840. J. Forlangt indrykket. At der er anvendt Alt for at bidrage saa meget som muligt til Fodgængernes Beqvemmelighed, der passere Landeveien fra Slotsporten til Kraghauge, er vist, men ligesaa vist er det, at Veien fra Friseport til Kringelborg er ganske og aldeles ufremkommelig for Fodgængere. Man tillader sig derfor at anmode den ærede Comitee for Nykjøbings Omegne Forskjønnelse om, (dersom dette muligen sorterer under dennes Functioner) at bidrage saameget som muligt til (da flere af Byens Jndvaanere have Hauger og Jorder, og desuden Mange ønske Forandring i Spadseretoure) Anbringelsen af en Gangsti, ligesom ogsaa at tilholde Grundeierne i Gartnerstræde at oprense Rendestenene, da Kjøreveien er saaledes, at den endogsaa af Kjørende næsten ikke kan passeres.